钦定古今图书集成/明伦汇编/氏族典/第112卷 > 崔琯
## 钦定古今图书集成/明伦汇编/氏族典/第112卷 > 崔琯

按《唐书崔珙传》：“琯，字从律，珙兄。举进士、贤良方正，皆
高第，累辟诸使府。入朝，稍历吏部员外郎。李德裕任
御史中丞，引知杂事，进给事中。太和初，持节宣慰卢
龙，使有指。及兴元杀李绛，复往慰抚，军皆安堵。还迁
工部侍郎。京兆尹宋申锡为谗所危，宦竖切齿，时罕
敢辨者。琯与大理卿王正雅固请出狱付外，与众治”
之，天下重其贤。以尚书右丞出为荆南节度使，进左
丞，俄判兵部西铨、吏部东铨，徙东都留守。以吏部尚
书召，辞疾不拜。会昌中，终山南西道节度使，赠尚书
左仆射。